hotchpotch/miracl-hf-unified huggingface dataset:
โจ เฟแกน
โจเซฟ "โจ" เฟแกน ( 12 มีนาคม พ.ศ. 2464 – 30 มิถุนายน พ.ศ. 2544) อดีตนักฟุตบอลชาวอังกฤษและอดีตผู้จัดการทีม ลิเวอร์พูล ซึ่งสืบสานความยิ่งใหญ่ต่อจาก บิลล์ แชงคลี และ บ๊อบ เพสลีย์
เฟแกนเกิดเมื่อวันที่ 12 มีนาคม พ.ศ. 2464 เป็นชาวเมืองลิเวอร์พูลโดยกำเนิดแต่ตลอดอาชีพการค้าแข้งเฟแกนในช่วงปี พ.ศ. 2480 – 2498 ไม่เคยลงเล่นให้กับทีมลิเวอร์พูลเพราะเขาไปลงเล่นกับสโมสรอื่นซึ่งสโมสรที่สร้างชื่อให้เขาที่สุดคือ แมนเชสเตอร์ซิตี ในช่วง พ.ศ. 2481 – 2494 โดยเขาสามารถพาทีมคว้าแชมป์ ฟุตบอลลีกดิวิชัน 2 (เดิม) ในฤดูกาล 1946 – 47 และพาทีมขึ้นสู่ ฟุตบอลลีกดิวิชัน 1 (เดิม) ก่อนจะแขวนสตั๊ดเมื่อ พ.ศ. 2498 เมื่ออายุได้ 34 ปี
หลังจากเริ่มงานผู้ฝึกสอนกับทีมเล็ก ๆ 2 ทีมคือ และ เฟแกนจึงได้เข้ามาเป็นผู้ฝึกสอนทีมเยาวชนให้กับลิเวอร์พูลเมื่อ พ.ศ. 2501 ในยุคที่ ฟิล เทย์เลอร์ เป็นผู้จัดการทีมโดยเขาได้ปั้นนักเตะเยาวชนที่มีฝีเท้าดีและพรสวรรค์สูงขึ้นสู่ทีมชุดใหญ่และกลายเป็นตำนานนักเตะของลิเวอร์พูลในเวลาต่อมาอาทิ โรเจอร์ ฮันท์ , เอียน คัลลาแกน และ ทอมมี สมิธ
ใน พ.ศ. 2514 หลังจากที่เป็นผู้ฝึกสอนทีมเยาวชนให้กับทีมหงส์แดงนานถึง 13 ปีเฟแกนได้เลื่อนขึ้นมาเป็นหนึ่งในทีมผู้ฝึกสอนให้กับทีมชุดใหญ่ของทีมลิเวอร์พูลในยุคที่ บิลล์ แชงคลี เป็นผู้จัดการทีมและกำลังวางรากฐานความยิ่งใหญ่ให้กับลิเวอร์พูล
ต่อมาเมื่อ พ.ศ. 2517 แชงคลีได้วางมือจากการคุมทีมโดยมี บ๊อบ เพสลีย์ ผู้ช่วยผู้จัดการทีมขึ้นมาคุมทีมแทนเฟแกนก็ยังคงเป็นผู้ฝึกสอนให้กับทีมชุดใหญ่ร่วมกับ รอนนี มอรัน ซึ่งเป็นลูกหม้อของทีมหงส์แดงตั้งแต่เป็นนักเตะ
กระทั่ง พ.ศ. 2522 เฟแกนได้ถูกเลื่อนขึ้นมาเป็นผู้ช่วยผู้จัดการทีมเป็นมือขวาของเพสลีย์เมื่อเพสลีย์ได้วางมือใน พ.ศ. 2526 โดยเฟแกนได้ขึ้นเป็นผู้จัดการทีมแทนและปีแรกของการคุมทีมเขาสามารถพาทีมหงส์แดงคว้าทริปเปิลแชมป์ได้สำเร็จคือ ฟุตบอลลีกดิวิชัน 1 (เดิม) , ยูโรเปียนคัพ และ ลีกคัพ แต่ในฤดูกาลต่อมาหลังจากเกิด โศกนาฏกรรมเฮย์เซล เฟแกนก็ประกาศวางมือและมี เคนนี แดลกลีช ขึ้นคุมทีมแทนแต่เฟแกนก็ยังคงมาเยี่ยมเยือนสนามแอนฟีลด์และสนามซ้อมเมลวูดอย่างสม่ำเสมอ
โจ เฟแกนถึงแก่กรรมเมื่อวันที่ 30 มิถุนายน พ.ศ. 2544 ด้วย โรคมะเร็ง ขณะมีอายุได้ 80 ปีโดยศพของเฟแกนได้ถูกนำไปฝังที่สุสานแอนฟีลด์ซึ่งตั้งอยู่ไม่ห่างจากสนามแอนฟีลด์
ฉันก็คง
"ฉันก็คง" เป็นซิงเกิลของวงดนตรีลาบานูน จากอัลบั้ม "N.E.W.S." กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้อง-แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องของคนที่เข้าใจความรักว่า หากถึงเวลาหนึ่งที่ต้องจากกัน และปล่อยเขาจากไปเจอสิ่งที่ดีกว่าเรา ก็ต้องยอมรับความเป็นจริง แต่อย่างไรความรักก็ยังสวยงามเหมือนเดิม ซึ่งเป็นความรักแบบผู้ใหญ่
ส่วนมิวสิควิดีโอที่กำกับโดย พีท-พัชร ภัททกวงศ์ ถ่ายทำกันถึงบางเสร่ จ.ชลบุรี โดยมี อาย-กมลเนตร เรืองศรี และ นัท-ณรัช วัฒนดำรงชาติ นักกีฬาโปโลน้ำระดับทีมชาติไทย มาแสดงในมิวสิกวีดีโอ มีส่วนผสมทั้งความโรแมนติกและดราม่า เล่าเรื่องของชายหนุ่มและหญิงสาวที่เต็มไปด้วยความแตกต่าง แต่ดันมาตกหลุมรักกัน วันหนึ่งนางเอกต้องตัดสินใจเลือกระหว่างเรื่องเรียนกับความรัก ฝ่ายชายจึงต้องทำความเข้าใจและยอมรับมัน
เขตของประเทศบรูไน
เขตการปกครองของประเทศบรูไน แบ่งออกเป็น 4 เขต () :
ปีเตอร์ ฟินช์
เฟรเดอริก จอร์จ ปีเตอร์ อินเกิล ฟินช์ (; 28 กันยายน ค.ศ. 1916 – 14 มกราคม ค.ศ. 1977) เป็นนักแสดงชาวออสเตรเลียที่เกิดในอังกฤษ เขาเป็นที่จดจำจากบทบาท "คนบ้าแบบไร้เหตุผล" (crazed) ในบทผู้ประกาศข่าวโทรทัศน์ฮาวเวิร์ด บีเอล ในภาพยนตร์เรื่อง "Network" (1976) ซึ่งทำให้เขาได้รับรางวัลออสการ์, รางวัลสถาบันศิลปะภาพยนตร์และโทรทัศน์บริติช และรางวัลลูกโลกทองคำ เขายังได้รับรางวัลแบฟตาในสาขานักแสดงนำชายยอดเยี่ยมถึง 5 ครั้ง ซึ่งมีการบันทึกว่าเป็นจำนวนมากกว่านักแสดงใด ๆ และยังเป็นนักแสดงคนแรกในประวัติศาสตร์ออสการ์ที่ได้รับรางวัลหลังจากที่เสียชีวิตแล้ว
สถาบันการอาชีวศึกษาเกษตรภาคกลาง
สถาบันการอาชีวศึกษาเกษตรภาคกลาง () เป็นสถาบันอุดมศึกษาด้านวิชาชีพและเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเกษตรและเทคโนโลยีกลุ่มภาคกลางและภาคตะวันออก เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศ และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
สถาบันการอาชีวศึกษาเกษตรภาคกลาง เดิมชื่อว่า "วิทยาลัยเกษตรและเทคโนโลยีศูนย์ศิลปาชีพบางไทร" ตั้งอยู่ในศูนย์ศิลปาชีพ บางไทร ในสมเด็จพระนางเจ้าสิริกิติ์ พระบรมราชินีนาถ บนพื้นที่สำนักงานปฏิรูปที่ดินเพื่อเกษตรกรม (สปก.) ประมาณ 331 ไร่
ปี พ.ศ. 2533 ศูนย์ศิลปาชีพ บางไทรฯ เปิดการเรีนการสอนศิลปาชีพภาคเกษตรกรรม โดมอบหมายให้กรมอาชีวศึกษา (เดิม) ร่วมกับสำนักงานปฏิรูปที่ดินเพื่อการเกษตรกรรม (สปก.) ฝึกอบรมบุตรหลานเกษตรกร ที่มาจากภูมิลำเนาต่างๆ ทั่วประเทศ ใช้ชื่อว่า แผนกเกษตรกรรม (สปก.) ฝึกอบรมบุตรหลานเกษตรกร ที่มาจากภูมิลำเนาต่างๆ ทั่วประเทศใช้ชื่อว่าแผนกเกษตรกรรม ศูนย์ศิลปาชีพ บางไทรฯ ตามนโยบายปฏิรูปการศึกษาโครงการเกษตรเพื่อชีวิต ที่ให้เรียนฟรี อยู่ประจำ ทำโครงการ ของนายสุขวิช รังสิตพลรัฐมนตรีว่าการกระทรวงศึกษาธิการในขณะนั้น
ปี พ.ศ. 2535 กระทรวงศึกษาธิการโดยจัดการศึกษาตามหลักสูตรประกาศนียบัตรวิชาชีพ ปวช. (พิเศษ) สาขาเกษตรกรรม ตามโครงการอาชีวศึกษาเพื่อการแก้ปัญหาความยากจนในชนบท (เดิม) ปัจจุบันเปลี่ยนชื่อเป็นโครงการอาชีวศึกษาเพื่อการพัฒนาชนบท (อศ.กช.) จนกระทั่งในปีพุทธศักราช 2539 ยกฐานะเป็นวิทยาลัยเกษตรและเทคโนโลยีบางไทร
ปี พ.ศ. 2541 ได้เปลี่ยนชื่อเป็น "วิทยาลัยเกษตรและเทคโนโลยีศูนย์ศิลปาชีพบางไทร" ได้เปิดการเรียนการสอนหลักสูตรประกาศนียบัตรวิชาชีพ (ปวช.) ประเภทวิชาเกษตรกรรม สาขาวิชาเกษตรศาสตร์ สาขางานพืชศาสตร์ ประเภทวิชาพาณิชยกรรม สาขาวิชาคอมพิวเตอร์ธุรกิจ สาขางานคอมพิวเตอร์ธุรกิจ หลักสูตรประกาศนียบัตรวิชาชีพชั้นสูง (ปวส.) ประเภทวิชาเกษตรกรรม สาขาวิชาพืชศาสตร์ สาขางานพืชสวน ประเภทวิชาประมง สาขาวิชาเพาะเลี้ยงสัตว์น้ำ สาขางานวิชาเพาะเลี้ยงสัตว์น้ำทั่วไป ประเภทวิชาบริหารธุรกิจ มี 2 สาขา ได้แก่ สาขาวิชาคอมพิวเตอร์ธุรกิจ สาขางานเทคโนโลยีสำนักงาน รวมทั้งจัดฝึกอบรมวิชาชีพเกษตรกรรมระยะสั้น ปีละ4 รุ่น จัดฝึกอบรมวิชาชีพอาหารและโภชนาการร่วมกับศูนย์ศิลปาชีพบางไทรฯ ปีละ 2 รุ่น และจัดทำโครงการต่างๆ ตามแผนยุทธศาสตร์ของสำนักงานคณะกรรมการการอาชีวศึกษา
จนกระทั่งเมื่อวันที่ 9 พฤษภาคม 2556 กระทรวงศึกษาธิการ ประกาศกฎกระทรวง เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
จึงมีผลให้ วิทยาลัยเกษตรและเทคโนโลยีศูนย์ศิลปาชีพบางไทร ขึ้นยกฐานขึ้นเป็น "สถาบันการอาชีวศึกษาเกษตรภาคกลาง" และรวมเอาวิทยาลัยเกษตรและเทคโนโลยีในกลุ่มภาคกลางรวมเข้าด้วย เพื่อจัดการเรียนการสอนในระดับปริญญาตรีสายปฏิบัติการตั้งบัดนั้นมา
สถาบันการอาชีวศึกษาเกษตรภาคกลาง ได้รับอนุมิติให้เปิดสอนหลักสูตรจากกระทรวงศึกษาธิการ ดังนี้
ระดับปริญญาตรี (สายปฏิบัติการ)
เออร์เนสต์ บอร์กไนน์
เออร์เนสต์ บอร์กไนน์ (; 24 มกราคม ค.ศ. 1917 – 8 กรกฎาคม ค.ศ. 2012) เป็นนักแสดงและนักพากย์ชาวอเมริกันที่ปรากฏตัวอยู่ในอาชีพการแสดงมากว่า 6 ทศวรรษ มีผลงานการแสดงภาพยนตร์และโทรทัศน์ทั้งหมด 178 เรื่อง ระหว่างปี ค.ศ. 1951–2012 เขาเริ่มมีชื่อเสียงหลังจากแสดงในภาพยนตร์เรื่อง "ชั่วนิรันดร์" (1953) ที่นำแสดงโดยเบิร์ต แลนแคสเตอร์ จนในปี ค.ศ. 1955 บอร์กไนน์กวาดรางวัลด้านการแสดงในสาขานักแสดงนำจาก 5 สถาบัน รวมถึงรางวัลออสการ์, รางวัลแบฟตา และรางวัลลูกโลกทองคำ จากผลงานการแสดงในภาพยนตร์เรื่อง "Marty" (1955)
บอร์กไนน์ยังเป็นที่จดจำในละครซิตคอมเรื่อง "McHale's Navy" (1962–1966) และซีรีส์โทรทัศน์เรื่อง "จิ้งจอกสายฟ้า" (1984–1986) ในบทโดมินิก ซานทีนี เขายังถูกเสนอชื่อเข้าชิงรางวัลเอ็มมีเมื่ออายุ 92 ปี สำหรับผลงานในภาพยนตร์โทรทัศน์เรื่อง "อีอาร์" นอกจากผลงานด้านการแสดงแล้ว บอร์กไนน์ยังเป็นที่รู้จักจากการพากย์เป็นเมอร์เมด แมน ในการ์ตูนแอนิเมชันเรื่อง "สพันจ์บ็อบ สแควร์แพนส์" ตั้งแต่ปี ค.ศ. 1999–2012 โดยก่อนหน้านั้นเขาเคยพากย์เสียงในการ์ตูนเรื่อง "เดอะซิมป์สันส์" และ "All Dogs Go to Heaven: The Series"
อีวอน แบลิน
อีวอน แบลิน (; 28 ธันวาคม ค.ศ. 1993 —) เป็นนักวอลเลย์บอลหญิงชาวดัตช์ เธอเล่นในตำแหน่งตัวบล็อกกลางให้กับทีมชาติเนเธอร์แลนด์
ในปี ค.ศ. 2013 เธอได้รับเลือกให้เป็นตัวแทนทีมชาติเนเธอร์แลนด์เข้าร่วมการแข่งขันวอลเลย์บอลเวิลด์กรังด์ปรีซ์ 2013 และในปีเดียวกันเธอยังได้เข้าร่วมแข่งขันชิงแชมป์ยุโรป และชิงแชมป์โลก 2014 รอบคัดเลือก
ในการแข่งขันชิงแชมป์ยุโรป 2015 เธอได้เป็นผู้มีส่วนสำคัญในการพาทีมเข้ารับรางวัลเหรียญเงิน และในปี ค.ศ. 2016 เธอได้รับรางวัลเหรียญทองแดงจากการแข่งขันวอลเลย์บอลเวิลด์กรังด์ปรีซ์
บลูด์ (โปรแกรมประยุกต์)
Blued คือแอพสังคมออนไลน์ของเกย์ที่ใหญ่ที่สุดในโลก เปิดตัวเมื่อปี 2012 เป็นแอพฟรีที่มีผู้ใช้กว่า 27 ล้านคนโดยส่วนใหญ่จะมาจากชาวจีนเป็นหลัก โดยแอพนี้รองรับบนระบบปฎิบัติการ Android และ iOS โดยจะมีฟังก์ชั่นการยืนยันโปรไฟล์, ถ่ายทอดสด, หน้าไทม์ไลน์ และกลุ่มสนทนา ตัวแอพนี้มีมูลค่าสูงถึง 600 ล้านดอลลาร์สหรัฐ
= ประวัติ =
เมื่อ 12 ปีก่อน Geng Le (หรือรู้จักกันในนาม Ma Baoli) เคยเป็นตำรวจที่แต่งงานมีครอบครัวแล้วที่อาศัยอยู่ทางตอนเหนื่อของประเทศจีน และได้สร้างเว็บ Danlan.org เป็นเว็บไซต์สำหรับเกย์โดยเฉพาะไว้เป็นความลับ จนกระทั่งในปี 2012 เมื่อผู้บังคับบัญชาของเขาค้นพบเว็บของเขา Geng Le ได้สูญเสียทั้งครอบครัวและงานของเขาไป จึงมุ่งมั่นที่จะทำให้กฎหมายของเพศเดียวกันนั้นถูกต้องตามกฎหมาย งานของเขาที่ทำคือสร้างแอพ Blued ขึ้นมาเป็นแอพสังคมเกย์แรกๆที่เหมาะสำหรับชาวเกย์โดยเฉพาะ
โดยในวันนี้ Blued มีพนักงานมากกว่า 200 คนที่ประจำการอยู่ที่เมืองปักกิ่ง ประเทศจีน และเมื่อเร็วๆนี้ก็ได้เปิดสำนักงานใหม่อีกแห่งที่กรุงลอนดอน ประเทศสหราชอาณาจักร ที่จะคอยดูภาพรวมทั้งหมดของการขยายตัวของแอพในต่างประเทศ เพียงแค่ 4 ปีเท่านั้น Blued ก็ได้กลายเป็นสังคมเกย์ที่ใหญ่ที่สุดในโลกที่มีผู้ใช้งานมากกว่า 27 ล้านคน
ความเห็นของความร่วมมือระดับโลกระหว่าง Blued และ Hornet ผู้บริหารของแอพ Hornet คุณ Sean Howell ได้ประกาศไว้ว่า "แอพเกย์ได้มีการพัฒนาขึ้นขึ้นมาเมื่อไม่กี่ปีที่แล้วเพื่อเพิ่มการมีส่วนร่วมของผู้ใช้ที่ต้องการประสบการณ์การใช้งานบนมือถือที่มากกว่าใคร"
= ฟังก์ชั่นต่างๆ =
= แหล่งอ้างอิง =
= ลิงค์ภายนอก =
เว็บไซต์อย่างเป็นทางการ
บิลลี เคย์
เจสซีกา "เจสซี" แม็กเคย์ (Jessica "Jessie" McKay) เกิด 23 มิถุนายน ค.ศ. 1989 เป็นนักมวยปล้ำอาชีพชาวออสเตรเลีย ปัจจุบันเซ็นสัญญากับWWE ภายใต้ชื่อบนสังเวียน บิลลี เคย์ (Billie Kay) อดีตสังกัดค่ายพัฒนาทักษะ NXT
ในเดือนมิถุนายน 2007 เธอได้เริ่มอาชีพมวยปล้ำกับสมาคม Pro Wrestling Alliance (PWA) และในอีก 1 ปีต่อมาเธอก็ได้เปิดตัวกับสมาคม Pro Wrestling Women's Alliance ได้เป็นแชมป์ PWWA Champion 2สมัย
หลังจากนั้นเธอก็เริ่มตระเวณปล้ำสมาคมอิสระหลายที่ในสหรัฐอเมริกาเป็นเวลาหลายปีโดยเฉพาะอย่างยิ่งสมาคม Shimmer Women Athletes
เพย์ตัน รอยซ์
แคสซานดรา แคสซี แม็กอินทอช (Cassandra "Cassie" MacIntosh) เกิด 10 พฤศจิกายน ค.ศ. 1992 เป็นนักมวยปล้ำอาชีพชาวออสเตรเลีย ปัจจุบันเซ็นสัญญากับWWEภายใต้ชื่อบนสังเวียน เพย์ตัน รอยซ์ (Peyton Royce) อดีตสังกัดค่ายพัฒนาทักษะ NXT
ในเดือนกุมภาพันธ์ 2009 เธอได้เริ่มอาชีพมวยปล้ำกับสมาคม Pro Wrestling Women's Alliance (PWWA) ในนาม เคซี แคสซีดี (KC Cassidy) และร่วมปล้ำสมาคมอิสระอยู่หลายปี ได้เป็นแชมป์ PWA Women's Champion 1สมัย และผู้ชนะ Vera and Jenny Memorial Cup สำหรับการสนับสนุนมะเร็งเต้านม
ในปี 2015 เธอได้เซ็นสัญญากับ WWE และร่วมศูนย์ฝึกของ WWE Performance Center ใน Orlando, Florida
ร็อด ชไตเกอร์
ร็อดนีย์ สตีเฟน "ร็อด" ชไตเกอร์ (; 14 เมษายน ค.ศ. 1925 – 9 กรกฎาคม ค.ศ. 2002) เป็นนักแสดงชาวอเมริกัน เจ้าของรางวัลออสการ์, รางวัลแบฟตา และรางวัลลูกโลกทองคำ มีผลงานการแสดงภาพยนตร์กว่า 100 เรื่อง ชไตเกอร์ยังได้แสดงภาพยนตร์เรื่อง "On the Waterfront" (1954) ร่วมกับมาร์ลอน แบรนโด และปรากฏในภาพยนตร์เรื่อง "The Longest Day" (1962), "ด็อกเตอร์ชิวาโก" (1965), "Duck, You Sucker!" (1971) และรับบทเป็นนายพลเจเนอรัล เด็กเคอร์ ในเรื่อง "สงครามวันเกาโลก" (1996)
ซีอีวียูโรเปียนแชมเปียนส์คัพ ฤดูกาล 1962–63
ซีอีวียูโรเปียนแชมเปียนส์คัพ ฤดูกาล 1962–63 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 4 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป (CEV)
สถาบันการอาชีวศึกษาเกษตรภาคเหนือ
สถาบันการอาชีวศึกษาเกษตรภาคเหนือ () เป็นสถาบันอุดมศึกษาด้านวิชาชีพแลเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของวิทยาลัยเกษตรและเทคโนโลยีกลุ่มภาคเหนือ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศไทย และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรี (สายปฏิบัติการ) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
วันที่ 9 พฤษภาคม 2556 กระทรวงศึกษาธิการ ประกาศกฎกระทรวง เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
สถาบันการอาชีวศึกษาเกษตรภาคใต้ ได้รับอนุมิติให้เปิดสอนหลักสูตรปริญญาตรีสายเทคโนโลยีหรือสายปฏิบัติการ จากกระทรวงศึกษาธิการ เปิดสอนดังนี้
 *เชียงแพร่
มหาวิทยาลัยเทคโนโลยีราชมงคลอีสาน วิทยาเขตสกลนคร
มหาวิทยาลัยเทคโนโลยีราชมงคลอีสาน วิทยาเขตสกลนคร เป็นวิทยาเขตในสังกัดมหาวิทยาลัยเทคโนโลยีราชมงคลอีสาน เริ่มเปิดทำการสอนเมื่อปี พ.ศ. 2539 ตั้งอยู่ที่ตำบลพังโคน อำเภอพังโคน จังหวัดสกลนคร ห่างจากตัวจังหวัด 50 กิโลเมตร
มหาวิทยาลัยเทคโนโลยีราชมงคลอีสาน วิทยาเขตสกลนครก่อตั้งเริ่มแรกเป็น สถาบันวิจัยและฝึกอบรมการเกษตรสกลนคร โดยได้รับมอบ ที่ดินทำเลเลี้ยงสัตว์ จำนวนเนื้อที่ 293 ไร่ จากสภาตำบลพังโคนให้เพื่อจัดตั้งเป็นสถาบันการศึกษาเมื่อปี พ.ศ.  2535 ต่อมา ส.ส.เอกพร รักความสุข สมาชิกสภาผู้แทนราษฎรจังหวัดสกลนคร ได้มอบการสนับสนุนงบประมาณเป็นค่าเชื้อเพลิงในการปรับปรุงพื้นที่จำนวน 100,000 บาท ในปี พ.ศ 2536 และในปี พ.ศ.  2537  ท่านยังได้มอบการสนับสนุนเพิ่มอีก 1,000,000 บาทเพื่อสร้างรั้วล้อมรอบพื้นที่และสร้างถนนดินลูกรังถมทางเข้าวิทยาเขตสกลนคร  พร้อมทั้งยังได้รับความร่วมมือจากวิทยาเขตขอนแก่นและวิทยาเขตภาคตะวันออกเฉียงเหนือ(ศูนย์กลางปัจจุบัน) ในการวางแผนแม่บทออกแบบสิ่งก่อสร้างอาคารต่างๆ สำนักงานชั่วคราวที่วิทยาเขตขอนแก่น
ปีพ.ศ.  2538  สถาบันวิจัยและฝึกอบรมการเกษตรสกลนคร ได้รับการยกฐานะเป็น "สถาบันเทคโนโลยีราชมงคล วิทยาเขตสกลนคร" โดยรับนักศึกษาเข้าศึกษาโดยการไปฝากนักศึกษาหลักสูตรปริญญาตรี สาขาวิชาสัตวศาสตร์ (วท.บ.สัตวศาสตร์)  เรียนที่วิทยาเขตกาฬสินธุ์ และหลักสูตรประกาศนียบัตรวิชาชีพชั้นสูง สาขาวิชาช่างก่อสร้าง (ปวส.ช่างก่อสร้าง)  โดยเรียนที่วิทยาเขตขอนแก่น และหลักสูตรประกาศนียบัตรวิชาชีพชั้นสูง สาขาวิชาการตลาด (ปวส.การตลาด) ให้ไปเรียนที่วิทยาเขตภาคตะวันออกเฉียงเหนือ นครราชสีมา (ศูนย์กลางฯ)
ปีพ.ศ.  2539  ได้ทำการย้ายสำนักงานชั่วคราวจากวิทยาเขตขอนแก่น มาดำเนินการ ณ ทีอยู่ปัจจุบัน และทำพิธีวางศิลาฤกษ์อาคารอำนวยการ โดยหลวงพ่อคูณ ปริสุทโธ  (พระราชวิทยาคม) วัดบ้านไร่  ตำบลกุดพิมาน  อำเภอด่านขุนทด  จังหวัดนครราชสีมา พร้อมดำเนินการอย่างเป็นทางการ ต่อมาเปิดสอนหลักสูตร วท.บ. (สัตวศาสตร์)  เรียนที่วิทยาเขตสกลนครที่ตั้งปัจจุบันเมื่อวันที่  30 ตุลาคม 2539
ปีพ.ศ.  2546 นายมาโนชปาลซิงห์ ดาฮูจา และนางสาวภาวีณา ดาฮูจา   ได้รับบริจาคที่ดินจากจำนวน 15 ไร่ 3 งาน 53 4/10  ตารางวา และ 8 ไร่ 1 งาน 66 ตารางวา ให้สถาบันเทคโนโลยีราชมงคล วิทยาเขตสกลนครเพิ่มขึ้นเพื่อใช้ประโยชน์ทางการศึกษาต่อไป
ปีพ.ศ.  2548  สถาบันเทคโนโลยีราชมงคล วิทยาเขตสกลนครได้รับการยกฐานะประกาศจัดตั้ง "มหาวิทยาลัยเทคโนโลยีราชมงคลอีสาน วิทยาเขตสกลนคร" โดยเป็นวิทยาเขตหนึ่งของมหาวิทยาลัยเทคโนโลยีราชมงคลอีสานตั้งแต่บัดนันเป็นต้นมา
ปัจจุบันเปิดสอน 2 คณะ 1 โรงเรียน ได้แก่
วิทยาลัยเกษตรและเทคโนโลยีขอนแก่น สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีขอนแก่น (อังกฤษ : Khon Kaen College of Agriculture and Technology) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดขอนแก่น โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเกษตรและเทคโนโลยีขอนแก่น แรกก่อตั้งเมื่อวันที่ 2 มกราคม 2519 มีฐานะเป็น "โรงเรียนเกษตรกรรมขอนแก่น" ในพื้นที่สาธารณะ ป่าไม้บ้านโนนขี้เหล็ก ถนนแจ้งสนิท ตำบลกุดเค้า อำเภอมัญจาคีรี จังหวัดขอนแก่น บนพื้นที่ทั้งหมด 1,629 ไร่ 1 งาน 10 ตารางวา
ต่อมาเมื่อวันที่ 12 กันยายน 2537 กระทรวงศึกษาธิการได้ประกาศจัดตั้งวิทยาลัยชุมชนในกรมอาชีวศึกษา และกรมศิลปากร กระทรวงศึกษาธิการ (ขณะนั้น) จำนวน 77 แห่งทั่วประเทศ และในส่วนของจังหวัดขอนแก่นได้ประกาศจัดตั้ง วิทยาลัยชุมชนภายในวิทยาลัยเกษตรกรรมขอนแก่น มีชื่อว่า "วิทยาลัยชุมชนแก่นนคร” โดยเปิดสอนในประเภทวิชาอื่น ๆ นอกจากที่วิทยาลัยฯ เปิดทำการสอนมาก่อนนั้นเช่น ประเภทวิชาช่างอุตสาหกรรมเกษตรและพาณชิยกรรม ในหลักสูตรระดับ ปวช. และในหลักสูตรระดับ ปวส. ประเภทบริหารธุรกิจ
 จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยเกษตรและเทคโนโลยีขอนแก่น รวมเป็นหน่วยงานหนึ่งของในสถาบันการอาชีวศึกษาเกษตรภาคตะวันออกเฉียงเหนือ เพื่อทำการเรียนการสอนในระดับปริญญาตรี (ต่อเนื่อง) ตั้งแต่นั้นเป็นต้นมา
ปัจจุบันทำการเรียนการสอน ดังนี้
รับนักเรียนจบ ม.3 เรียนต่อ 3 ปี
รับนักเรียนจบ ม.6 หรือ ปวช. เรียนต่อ 2 ปี
รับนักศึกษาจบปวส. เกษตรศาสตร์ หรือ พืชศาสตร์
ห้าเชื้อชาติใต้หนึ่งสหภาพ (ประเทศแมนจู)
ห้าเชื้อชาติใต้หนึ่งสหภาพ (, ) เป็นหลักใหญ่ของการสถาปนาแมนจูกัว ซึ่งเป็นรัฐหุ่นเชิดของญี่ปุ่น, หลักคิดความเสมอภาคของชนชาติต่างๆ 5 ชนชาติใหญ่ ประกอบด้วย ชาวแมนจู, ชาวญี่ปุ่น, ชาวจีนฮั่น, the ชาวมองโกล และ ชาวเกาหลี. โดยอิงแนวคิดจาก "ห้าเชื้อชาติใต้หนึ่งสหภาพ" () ในสมัยของ สาธารณรัฐจีน ประกอบด้วย ชาวฮั่น, ชาวแมนจู, ชาวฮุยหุย, ชาวมองโกล และ ชาวทิเบต, แต่อักษรจีนตัวที่สามจากทั้งหมดสี่ตัว เขียนในรูปย่อได้ว่า () หมายถึง ความเป็นน้ำหนึ่งใจเดียว (). ไปพ้องในภาษาญี่ปุ่นว่า "Go zoku kyōwa"
หลักคิดความเสมอภาคของชนชาติต่างๆ 5 ชนชาติใหญ่ที่มีบทบาทสำคัญในสมัยแมนจูกัว กล่าวคือ แถบธงห้าเชื้อชาติใต้หนึ่งสหภาพ พื้นสีเหลืองซึ่งมีขนาดใหญ่กว่าสีอื่นนั้นหมายความว่า ประเทศนี้เป็นประเทศของชาวแมนจู ซึ่งเป็น 1 ใน 5 ชนชาติสำคัญที่สุดในประเทศจีน ตามนัยความหมายของธงชาติสาธารณรัฐจีนที่นำมาใช้เป็นต้นแบบ กล่าวคือ
โรงเรียนชุมพลโพนพิสัย
โรงเรียนชุมพลโพนพิสัย (อังกฤษ : Chumpholphonphisai School) เป็นโรงเรียนประจำอำเภอโพนพิสัยและเป็นโรงเรียนประเภทโรงเรียนมัธยมขนาดใหญ่พิเศษ ปัจจุบันจัดการศึกษาระดับมัธยมศึกษารูปแบบสหศึกษา โรงเรียนชุมพลโพนพิสัยในปัจจุบันยังได้รับการปรับปรุงจนเป็นโรงเรียนมาตรฐานสากล
พ.ศ. 2499 ราษฎรอำเภอโพนพิสัยจำนวนหนึ่ง ได้ทำหนังสือคำร้องขอจัดตั้งโรงเรียน วิสามัญศึกษาขึ้นที่อำเภอโพนพิสัย ซึ่งบุคคลเหล่านั้นประกอบด้วย
ต่อมานายอำเภอโพนพิสัย คือ นายเสงี่ยม ราชเรืองบิน และศึกษาธิการอำเภอ คือ นายสัทธา อินทรพานิช ได้ทำการประชุมกรรมการ 9 คน และชาวบ้านหมู่บ้านจุมพล บ้านจอมนาง และบ้านวัดหลวง ที่ประชุมตกลงให้เอาที่ดินริมห้วยจอมนางเป็นที่ตั้งโรงเรียน ในเนื้อที่ 42 ไร่ 2 งาน 16 ตารางวา เดือนมกราคม พ.ศ. 2500 กระทรวงศึกษาธิการ ได้เห็นชอบและอนุมัติให้ จัดตั้งโรงเรียนมัธยมวิสามัญขึ้นที่อำเภอโพนพิสัย โดยให้อำเภอเป็นผู้สร้างอาคารเรียนการสอนในระยะแรกให้ยืมครูประชาบาลมาช่วย
ทำการสอน 3 คน คือ
ต่อมาทางจังหวัดได้บรรจุครูอีก 2 คน คือ
วันที่ 5 มิถุนายน 2500 ทางจังหวัดได้ส่ง นายสำลี ผดุงศรี มารักษาตำแหน่งครูใหญ่พร้อมกันนั้น ได้ส่งครูยืมมาช่วยทำการสอน กลับโรงเรียนเดิม เริ่มทำการสอน เมื่อวันที่ 6 มิถุนายน 2500 โดยเปิดรับนักเรียน ม.1 จำนวน 1 ห้องเรียน ม.5 จำนวน 1 ห้องเรียน วันที่ 24 มิถุนายน 2500 ได้เปิดป้ายโรงเรียน ใช้ชื่อว่า โรงเรียนสหราษฎรังสรรค์ ต่อมาเปลี่ยนเป็น โรงเรียนโพนพิสัยวิทยาคม และเปลี่ยนเป็นโรงเรียนชุมพล จนเป็นชื่อในปัจจุบันคือ โรงเรียนชุมพลโพนพิสัยและมีผู้บริหารตั้งแต่อดีตจนถึงปัจจุบัน ดังนี้
พรรคแรงงานสังคมประชาธิปไตยรัสเซีย
พรรคแรงงานสังคมประชาธิปไตยรัสเซีย () เป็นพรรคการเมืองแนวสังคมนิยมและการปฏิวัติของรัสเซีย ก่อตั้งในปี 1898 ที่มินสก์ ต่อมาได้กลายเป็นพรรคคอมมิวนิสต์แห่งสหภาพโซเวียต หลังการปฏิวัติเดือนตุลาคม
ศรีอโยธยา
ศรีอโยธยา ภาพยนตร์ซีรีส์อิงประวัติศาสตร์ ออกอากาศทางทรูวิชั่นส์ และ ทรูโฟร์ยู สร้างเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวันคล้ายวันพระบรมราชสมภพครบ 90 พรรษา 5 ธันวาคม พ.ศ. 2560 และเพื่อเทิดพระเกียรติสมเด็จพระบูรพมหากษัตริยาธิราชเจ้าแห่งแผ่นดินสยาม กำกับภาพยนตร์ซีรีส์โดยหม่อมหลวงพันธุ์เทวนพ เทวกุล ออกอากาศทุกวันจันทร์-อังคาร เวลา 20.30 – 22.00 น. เริ่มออกอากาศตอนแรกวันที่ 5 ธันวาคม พ.ศ. 2560 และออกอากาศตอนสุดท้ายในภาค 1 วันที่ 19 กุมภาพันธ์ พ.ศ. 2561 โดยได้เปิดกล้องถ่ายทำภาค 2 เมื่อวันพุธที่ 18 เมษายน พ.ศ. 2561
สำหรับในภาค 2 ได้มีการเปลี่ยนตัวนักแสดงในบท สมเด็จพระเจ้าตากสินมหาราชจาก ศรราม เทพพิทักษ์ ซึ่งรับบทในช่วงวัยหนุ่มมาเป็น พันเอกวันชนะ สวัสดี
ภาพยนตร์ซีรีส์ศรีอโยธยา ภาค 1
ฮาร์วีย์ แอดัมส์
ฮาร์วีย์ แอดัมส์ (ค.ศ. 1893 - ค.ศ. 1960) เป็นนักแสดงอังกฤษ
อิสราเอล อดูราโม
อิสราเอล อดูราโม (28 ธันวาคม ค.ศ. 1968) เป็นนักแสดงภาพยนตร์อังกฤษ เริ่มแสดงภาพยนตร์ตั้งแต่ปี ค.ศ. 2002
แมรี ดิบลีย์
แมรี ดิบลีย์ (21 กุมภาพันธ์ ค.ศ. 1883 - ไม่ทราบวันเสียชีวิต) เป็นนักแสดงหญิงชาวอังกฤษ
เออร์เนสต์ เอ. ดักลาส
เออร์เนสต์ เอ. ดักลาส เป็นนักแสดงละครเงียบชายชาวอังกฤษ
เอ็ดการ์ ไดรเวอร์
เอ็ดการ์ ไดรเวอร์ (ค.ศ. 1885 – ค.ศ. 1964) เป็นนักแสดงชาวอังกฤษ
อิสลาห์ บีวาน
อิสลาห์ บีวาน (ค.ศ. 1910 - ค.ศ. 1976) เป็นนักแสดงละครเวทีและละครภาพยนตร์หญิงชาวอังกฤษ
วอลเลซ บอสโก
วอลเลซ บอสโก (31 มกราคม ค.ศ. 1880  – ค.ศ. 1973) เป็นนักแสดงชาวอังกฤษ
เบ็คเค็ทท์ โบลด์
เบ็คเค็ทท์ โบลด์ (28 กันยายน ค.ศ. 1880 – 25 กันยายน ค.ศ. 1970) เป็นนักแสดงชายชาวอังกฤษ
แอลีสเตอร์ แบล็ก
ทอม บัดเก็น (Tom Budgen) เกิด 19 พฤษภาคม ค.ศ. 1985 ที่อัมสเตอร์ดัม เป็นนักมวยปล้ำอาชีพชาวดัตช์ ปัจจุบันเซ็นสัญญากับWWEสังกัดค่ายพัฒนาทักษะ NXT ภายใต้นาม แอลีสเตอร์ แบล็ก (Aleister Black) เป็นแชมป์ NXT
เขาได้ตระเวณปล้ำสมาคมอิสระทั้งในสหราชอาณาจักรและยุโรป ภายใต้ชื่อ ทอมมี เอ็นด์ (Tommy End), เขาได้ปล้ำให้กับสมาคม Insane Championship Wrestling, Progress Wrestling, westside Xtreme wrestling, Over the Top Wrestling และ Revolution Pro Wrestling และอื่นๆ เขายังปล้ำที่สมาคมต่างประเทศ, เช่น Combat Zone Wrestling ของอเมริกาเหนือ, Evolve และ Pro Wrestling Guerrilla รวมไปถึงสมาคมของญี่ปุ่น Big Japan Pro Wrestling
เคเอทีเค
เคเอทีเค อาจหมายถึง:
เนชั่นสุดสัปดาห์
เนชั่นสุดสัปดาห์ เป็นนิตยสารรายสัปดาห์ประเภทข่าวสารบ้านเมืองในเครือเนชั่น มีต้นกำเนิดมาจาก การเป็นเนื้อหาส่วนหนึ่ง ของหนังสือพิมพ์กรุงเทพธุรกิจรายวัน ฉบับประจำวันเสาร์ ซึ่งเริ่มนำเสนอเนื้อหาในลักษณะดังกล่าว ตั้งแต่ฉบับประจำวันศุกร์ที่ 3 มิถุนายน พ.ศ. 2535 โดยมีเนื้อหาเพิ่มเติมจากฉบับปกติ โดยเดิมใช้ชื่อว่า ""กรุงเทพธุรกิจสุดสัปดาห์"" มีบรรณาธิการคนแรก คือ ประจักษ์ มะวงษา
นัม จู-ฮย็อก
นัม จู-ฮย็อก (; เกิด 22 กุมภาพันธ์ ค.ศ. 1994) เป็นนักแสดงและนายแบบชาวเกาหลีใต้ สังกัดค่ายวายจีเอ็นเตอร์เทนเมนต์ เขาเป็นที่รู้จักอย่างดีในละครเรื่อง"," "ข้ามมิติ ลิขิตสวรรค์", "" และ""
นัม จู-ฮย็อก เกิดในปูซาน ระหว่างศึกษาอยู่ชั้นประถม เขาค่อนข้างเป็นคนตัวเล็ก จึงเริ่มเล่นบาสเกตบอลตั้งแต่ ป.6 และตอนมัธยมตอนต้น ปี 3 เขาเกือบจะได้รับข้อเสนอเข้าคัดเลือกเป็นนักบาสเกตบอลของโรงเรียนมัธยมย็องนัม แต่เป็นก้อนเนื้อในกระดูกหน้าแข้ง และต้องได้รับการผ่าตัด ทำให้เขาต้องเลิกเล่นบาสเกตบอลตั้งแต่นั้นเป็นต้นมา หลังจากจบการศึกษาจากโรงเรียนมัธยมตอนต้นไม่กี่วันก็ได้ย้ายไปอาศัยที่ซูวอน ปัจจุบันเขาอาศัยอยู่ในกรุงโซล จูฮย็อกเริ่มมีผลงานในปี ค.ศ. 2013 กับการเป็นนายแบบให้กับ SONGZIO Homme Spring / Summer 2014 และในปี ค.ศ. 2014 ก็ได้เซ็นสัญญากับวายจีเอ็นเตอร์เทนเมนต์
ในปี ค.ศ. 2014 จูฮย็อกปรากฏตัวในมิวสิกวีดีโอเพลง "200%" และ "Give Love" ของอักดงมิวสิเชียน และในปีเดียวกัน ก็ได้เปิดตัวการแสดงครั้งแรกของเขาด้วยการเป็นตัวประกอบในละคร "The Idle Mermaid" (2014) ออกอากาศทางช่องทีวีเอ็น
ในปี ค.ศ. 2015 จูฮย็อกได้ไปออกรายการวาไรตีโชว์ "Off to School" ออกอากาศทางช่อง เจทีบีซี ในตอนที่ 1 ถึง 39 ในปี ค.ศ. 2015 เขาได้รับบทเป็นบทนำในละครเรื่อง "" ของช่องเคบีเอส 2
ในปี ค.ศ. 2016 ก็ได้รับบทสนับสนุนในละครเรื่อง "Cheese in the Trap" ออกอากาศทางช่องทีวีเอ็น ตามมาด้วยละครเรื่อง "ข้ามมิติ ลิขิตสวรรค์" ออกอากาศทางช่องเอสบีเอส ในปีเดียวกันเขาได้รับบทเป็นจุนฮยอง ใน "Weightlifting Fairy Kim Bok-joo" ออกอากาศทางช่องเอ็มบีซี
ในปี ค.ศ. 2017 จูฮย็อกได้รับบทฮาแบ็คในละครเรื่อง และในปีเดียวกันเขาได้รับโอกาสในการแสดงภาพยนตร์เป็นครั้งแรกในเรื่อง"The Great Battle" ซึ่งอยู่ระหว่างการถ่ายทำ
พระราชพิธีรัชมังคลาภิเษก
พระราชพิธีรัชมังคลาภิเษก เป็นพระราชพิธีเฉลิมฉลองเนื่องในวโรกาสที่พระมหากษัตริย์ไทยทรงครองสิริราชสมบัติยาวนานยิ่งกว่าพระมหากษัตริย์ไทยทุกพระองค์ ซึ่งในปัจจุบันมีเพียง 2 ครั้งเท่านั้น คือ
สตาลินกราด (ภาพยนตร์ พ.ศ. 2533)
สตาลินกราด () เป็นภาพยนตร์อิงประวัติศาสตร์สหภาพโซเวียต 2 ภาค มีเนื้อเรืองเกี่ยวกับยุทธการที่สตาลินกราด เป็นภาพยนตร์ร่วมมือกันระหว่าง สหภาพโซเวียต-เยอรมันตะวันออก-เชโกสโลวาเกีย-สหรัฐ กำกับโดย ยูรี โอเซรอฟ ภาพยนตร์ออกฉายในเดือนกุมภาพันธ์ พ.ศ. 2533
ซีอีวียูโรเปียนแชมเปียนส์คัพ ฤดูกาล 1963–64
ซีอีวียูโรเปียนแชมเปียนส์คัพ ฤดูกาล 1963–64 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 5 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป (CEV)
คิลเลียน เดน
แดเมียน แม็กเกิล (Damian Mackle) เกิด 20 กุมภาพันธ์ ค.ศ. 1985 เป็นนักมวยปล้ำอาชีพชาวไอร์แลนด์เหนือ ปัจจุบันเซ็นสัญญากับWWE เข้าร่วมฝึกค่ายพัฒนาทักษะ NXT ภายใต้ชื่อ คิลเลียน เดน (Killian Dain) ก่อนหน้านี้เขาเคยปล้ำที่สมาคมอิสระภายใต้ชื่อ บิ๊กแดโม (Big Damo) ซึ่งมาจากชื่อบนสังเวียนเดิมของเขา แดเมียน โอคอนนอร์ (Damian O'Connor)
เขาอาจจะเป็นที่รู้จักดีที่สุดกับสมาคม Insane Championship Wrestling ที่เขาได้แชมป์ ICW World Heavyweight Championship นอกจากนี้เขายังปล้ำให้กับสมาคมมากมายใน British independent circuit, ทั่วยุโรป, และในประเทศสหรัฐอเมริการวมทั้ง Progress Wrestling, Revolution Pro Wrestling, Westside Xtreme Wrestling, Absolute Intense Wrestling, Beyond Wrestling, WhatCulture Pro Wrestling, Premier British Wrestling, Scottish Wrestling Alliance และ เขายังเป็นคนแรกที่ได้แชมป์ WhatCulture Pro Wrestling World Champion
19 ตุลาคม 2016 ได้มีการประกาศโดย WWE ว่าเขาได้เซ็นสัญญากับบริษัท และได้เดินทางมาศูนย์ฝึก WWE Performance Center ใน Orlando, Florida ในปี 2017 เขาได้สังกัดNXTและเข้าร่วมสมาชิกกลุ่มแซนิตีเป็นแชมป์แท็กทีม NXT แซนิตีได้ขึ้นค่ายหลักในเดือนเมษายน 2018
ทีมเงาอัจฉริยะ
ทีมเงาอัจฉริยะ () เป็นภาพยนตร์ชีวประวัติอเมริกันแนวดรามาในปี ค.ศ. 2016 ของผู้กำกับ ธีโอดอร์ เมลฟี ร่วมเขียนบทโดยแอลลิสัน โชรเดอร์ โดยอิงจากหนังสือที่มีชื่อเดียวกันของมาร์โก ลี เชตเตอร์ลี ซึ่งเกี่ยวกับนักคณิตศาสตร์หญิงชาวอเมริกันเชื้อสายแอฟริกาที่ทำงานให้กับองค์การบริหารการบินและอวกาศแห่งชาติ (NASA) ในระหว่างการแข่งขันด้านอวกาศ นำแสดงโดย ทาราจิ พี. เฮนสัน รับบทเป็นแคทเธอรีน จอห์นสัน นักคณิตศาสตร์ที่คำนวณเส้นทางโคจรในโครงการเมอร์คิวรีและอีกหลาย ๆ โครงการ นอกจากนี้ยังมีออคทาเวีย สเปนเซอร์รับบทเป็นโดโรธี วอห์น และจาเนลล์ โมเนรับบทเป็นแมรี แจ็กสัน ร่วมด้วยเควิน คอสต์เนอร์, เคียร์สเต็น ดันสต์, จิม พาร์สันส์, เกล็น พาวเวลล์ และมาเฮอร์ชาลา อาลี ในบทสนับสนุน
การถ่ายทำภาพยนตร์เริ่มต้นในเดือนมีนาคม ค.ศ. 2016 ที่เมืองแอตแลนตา และถ่ายทำเสร็จสิ้นในเดือนพฤษภาคม ปีเดียวกัน "ทีมเงาอัจฉริยะ" เข้าฉายครั้งแรกในสหรัฐอเมริกาเมื่อวันที่ 25 ธันวาคม ค.ศ. 2016 โดยทเวนตีท์เซนจูรีฟอกซ์ และได้รับเสียงชื่นชมอย่างกว้างขวางจากนักวิจารณ์และทำรายได้รวมทั้งหมด 223.5 ล้านดอลลาร์สหรัฐ รวมทั้งยังได้รับเลือกจากสมาคมนักวิจารณ์ภาพยนตร์แห่งอเมริกาให้เป็นหนึ่งในสิบภาพยนตร์แห่งปี ค.ศ. 2016 นอกจากนี้ยังถูกเสนอชื่อเข้าชิงหลายรางวัล รวมถึงรางวัลออสการ์สาขาภาพยนตร์ยอดเยี่ยม บทภาพยนตร์ดัดแปลงยอดเยี่ยม และนักแสดงสมทบหญิงยอดเยี่ยม และอีก 2 สาขาจากรางวัลลูกโลกทองคำ และชนะ 1 รางวัลจากสมาคมนักแสดงภาพยนตร์และโทรทัศน์ในสาขาทีมนักแสดงยอดเยี่ยม
บาร์บี้ เทพธิดาแฟชั่น
บาร์บี้ เทพธิดาแฟชั่น () เป็นภาพยนตร์คอมพิวเตอร์แอนิเมชันและหนังแผ่น เป็นส่วนหนึ่งของภาพยนตร์ชุดของบาร์บี้ ภาพยนตร์ออกฉายในวันที่ 14 กันยายน ค.ศ. 2010
คลองภักดีรำไพ
คลองภักดีรำไพ เป็นคลองขุดสายหนึ่งในอำเภอเมืองจันทบุรี จังหวัดจันทบุรี คลองนี้เป็นหนึ่งในโครงการพระราชดำริในพระบาทสมเด็จพระปรมินทรมหาภูมิพลอดุลยเดชที่ใช้สำหรับแก้ปัญหาอุทกภัยในชุมชนริมแม่น้ำจันทบุรี มีหน้าที่ระบายน้ำจากแม่น้ำดังกล่าวลงสู่อ่าวไทย
แต่เดิมตัวเมืองจันทบุรีเป็นเมืองอกแตกคือมีแม่น้ำจันทบุรีไหลผ่านกลางเมือง กอปรกับเป็นหัวเมืองภาคตะวันที่ติดกับชายฝั่งทะเลมีฝนชุก ยามฤดูฝนก็จะเกิดอุทกภัยด้วยเป็นพื้นที่ลุ่มต่ำ มีปัญหาน้ำเซาะตลิ่ง และแม่น้ำเองก็มีความโค้งมากทำให้น้ำระบายช้า หากเป็นหน้าแล้งก็น้ำไหลสู่ทะเลเสียหมดไม่สามารถกักเก็บได้ ครั้นในปี พ.ศ. 2542 เกิดอุทกภัยครั้งใหญ่ในตัวเมืองเนื่องจากฝนชุกนัก เกิดปริมาณน้ำหลาก 800 ลูกบาศก์เมตรต่อวินาที น้ำส่วนเกินได้ทะลักเข้าสู่ย่านชุมชน ประชาชนได้รับความเดือดร้อน 85,000 คน ความเสียหายราว 2,118.67 ล้านบาท และยังเกิดซ้ำในเดือนกรกฎาคม พ.ศ. 2544 และเดือนตุลาคม พ.ศ. 2549
ในปี พ.ศ. 2551 พระบาทสมเด็จพระปรมินทรมหาภูมิพลอดุลยเดชทรงพระราชทานแนวพระราชดำริโครงการบรรเทาอุทกภัยเมืองจันทบุรี โดยหน่วยงานที่เกี่ยวข้องได้น้อมนำแนวพระราชดำริมาประสานงานแบบบูรณาการเพื่อวางแนวทางการบริหารจัดการน้ำ พร้อมทั้งก่อสร้างแก้มลิงเพื่อเก็บกักน้ำในช่วงน้ำหลากเพิ่มเติม จนกลายมาเป็นโครงการบรรเทาอุทกภัยตัวเมืองจันทบุรีตามพระราชดำริ รัฐมนตรีมีมติอนุมัติเปิดโครงการเมื่อวันที่ 7 เมษายน 2552 ระยะเวลาดำเนินการ 6 ปี (ปีงบประมาณ 2552-2557) วงเงิน 3,500 ล้านบาท
ชื่อคลองได้รับพระราชทานจากพระบาทสมเด็จพระปรมินทรมหาภูมิพลอดุลยเดชว่า คลองภักดีรำไพ () มีความหมายว่า "“คลองที่แสดงความจงรักในสมเด็จพระนางเจ้ารำไพพรรณี พระบรมราชินีในรัชกาลที่ 7”" ด้วยเป็นพระบรมวงศานุวงศ์ชั้นสูงที่เคยมาประทับในจังหวัดนี้
หลังเสร็จสิ้นการก่อสร้างคลองดังกล่าว ตัวเมืองจันทบุรีก็ไม่ประสบกับอุทกภัยอีก ทั้งยังมีน้ำสำหรับอุปโภคบริโภคในหน้าแล้งเพียงพอ และถือเป็นโครงการในพระราชดำริลำดับสุดท้ายในพระบาทสมเด็จพระปรมินทรมหาภูมิพลอดุลยเดชที่พระราชทานแด่จังหวัดจันทบุรี ด้วยเหตุนี้หลังการสวรรคตของพระองค์ พสกนิกรชาวจันทบุรีจึงพร้อมใจจุดเทียนแสดงความอาลัยด้วยสำนึกในพระมหากรุณาธิคุณ
วันที่ 19 พฤษภาคม พ.ศ. 2560 สมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินมาทรงเปิดคลองภักดีรำไพ ณ ประตูระบายน้ำปากคลองภักดีรำไพ เทศบาลเมืองจันทนิมิต จังหวัดจันทบุรี
คลองภักดีรำไพเริ่มตั้งแต่แม่น้ำจันทบุรี หน้าฝายยางทุ่งลาซาล เทศบาลเมืองจันทนิมิต อำเภอเมืองจันทบุรี ตัดผ่านทุ่งสระบาปเชื่อมคลองอ่าง ก่อนไหลลงสู่อ่าวไทยที่บ้านหนองบัว เทศบาลตำบลหนองบัว อำเภอเมืองจันทบุรี รวมความยาว 11.661 กิโลเมตร ลักษณะเป็นคลองดินขุด มีสถานีสูบน้ำ มีคลองระบายน้ำ และประตูระบายน้ำ 11 แห่ง คลองสามารถกักน้ำได้ 2 ล้านลูกบาศก์เมตร สามารถระบายน้ำ 300 ลูกบาศก์เมตรต่อวินาที ป้องกันปัญหาอุทกภัย กักน้ำไว้ใช้สำหรับอุปโภคบริโภค ประตูน้ำก็สามารถกันน้ำเค็มรุกเข้าไปในพื้นเกษตรกรรมได้อีกทางหนึ่ง พื้นที่ได้รับประโยชน์ 5,000 ไร่ นอกจากนี้บริเวณสองฝั่งคลองก็ได้ตัดถนนคอนกรีตไว้สำหรับสัญจรด้วย
ทีมเกิร์ล
มุก-วรนิษฐ์ ถาวรวงศ์, แจน-พลอยชมพู ศุภทรัพย์, เจน-รมิดา จีรนรภัทร, อ้าย-สรัลชนา อภิสมัยมงคล, น้ำตาล-ทิพนารี วีรวัฒโนดม และ เจนนี่ ปาหนัน (วัชระ สุขชุม) ออกอากาศครั้งแรกวันที่ 14 มกราคม พ.ศ. 2560พิธีกรหลัก
พิธีกรเสริม
พิธีกรหลัก
พิธีกรรับเชิญ
สวนสาธารณะพรินส์ (เบินต์วูด)
สวนสาธารณะพรินส์ () เป็นสวนสาธารณะในเมืองเบินต์วูด มณฑลสแตเฟิร์ดเชอร์ ที่บันทึกสถิติโลกกินเนสส์ ระบุว่าเป็นสวนสาธารณะที่มีขนาดเล็กที่สุดในสหราชอาณาจักร มีพื้นที่ประมาณ 65 ตารางเมตร
สวนสาธารณะแห่งนี้สร้างขึ้นเพื่อเป็นอนุสรณ์ในพระราชพิธีอภิเษกสมรสของเจ้าชายอัลเบิร์ต เอ็ดเวิร์ด เจ้าชายแห่งเวลส์กับเจ้าหญิงอเล็กซันดราแห่งเดนมาร์ก ภายในสวนสาธารณะมีต้นไม้อยู่สามต้น ตั้งชื่อว่า ศรัทธา (Faith), ความหวัง (Hope) และเอื้ออารี (Charity)
ในเดือนพฤษภาคม พ.ศ. 2556 ได้มีการจัดการวิ่งระยะสั้นชื่อฟันรัน (Fun Run) รอบสวนสาธารณะนี้
ฉนวนโปแลนด์
ฉนวนโปแลนด์ (; ), หรือที่รู้จักในชื่อ ฉนวนดานซิก, ฉนวนสู่ทะเล หรือ ฉนวนกดัญสก์, เป็นดินแดนของภูมิภาคพอเมเรเลีย (จังหวัดปอมอแช, พอเมอเรเนียตะวันออก, อดีตเป็นส่วนหนึ่งของปรัสเซียตะวันตก) โดยดินแดนเป็นของสาธารณรัฐโปแลนด์ที่สอง ซึ่งทำให้โปแลนด์มีทางออกสู่ทะเลและแยกปรัสเซียตะวันออกออกจากเยอรมนีแผ่นดินใหญ่ ส่งผลให้อาณาเขตโดยประมาณของฉนวนกลับไปมีขนาดเท่าสมัยที่ปกครองโดยโปแลนด์ ซึ่งเป็นส่วนหนึ่งของปรัสเซียหลวง ในปี 1466–1772.
เฟิลคิชเชอร์เบอโอบัคเทอร์
เฟิลคิชเชอร์เบอโอบัคเทอร์ ( เป็นหนังสือพิมพ์ของพรรคกรรมกรชาติสังคมนิยมเยอรมันหรือพรรคนาซีในปี 1920 มันได้ปรากฏเป็นครั้งแรกในฉบับประจำสัปดาห์ จากนั้นก็ได้เปลี่ยนเป็นฉบับประจำวันตั้งแต่วันที่ 8 กุมภาพันธ์ 1923 เป็นเวลายี่สิบห้าปีมันได้กลายเป็นส่วนหนึ่งของสาธารณะอย่างเป็นทางการของพรรคนาซี
เอริช ลูเดินดอร์ฟ
เอริช ฟรีดริช วิลเฮ็ล์ม ลูเดินดอร์ฟ () เป็นนายพลทหารราบ (เทียบเท่ายศพลโทอัตราพลเอก) แห่งกองทัพบกจักรวรรดิเยอรมัน ผู้มีชัยชนะในยุทธการที่ลีแยฌ (Battle of Liège) และยุทธการที่ทันเนินแบร์ค (Battle of Tannenberg) ในช่วงต้นสงครามโลกครั้งที่หนึ่ง ต่อมาในเดือนสิงหาคม ค.ศ. 1916 เขาได้รับการแต่งตั้งให้เป็นแม่ทัพใหญ่พลาธิการ () เขาและจอมพลฮินเดินบวร์คเปรียบเสมือนเป็นมือซ้ายขวาของจักรพรรดิวิลเฮ็ล์มที่ 2 คอยช่วยวางแผนและบัญชากองทัพเยอรมันตลอดช่วงสงครามโลกครั้งที่หนึ่ง
ในปี 1918 ด้วยความปราชัยในหลายศึก เขาและฮินเดินบวร์คกราบทูลองค์ไกเซอร์ให้ทำข้อตกลงหยุดยิงกับฝ่ายสัมพันธมิตรในทันที แต่รัฐบาลจักรวรรดิยังยืนกรานที่จะทำสงครามต่อ คณะรัฐบาลได้ขู่องค์ไกเซอร์ว่า คณะรัฐมนตรีทั้งคณะจะลาออกหากไม่ทรงปลดลูเดินดอร์ฟ องค์ไกเซอร์จึงเรียกฮินเดินบวร์คและลูเดินดอร์ฟเข้าเฝ้า ทั้งสองรู้สถานการณ์ดีจึงกราบทูลลาออก ไกเซอร์ทรงอนุญาติให้ลูเดินดอร์ฟลาออก แต่ไม่อนุญาติให้ฮินเดินบวร์คลาออก ลูเดินดอร์ฟต่อว่าฮินเดินบวร์คหลังเข้าเฝ้าว่า ""ผมไม่ทำงานอะไรกับท่านอีกแล้ว เพราะท่านทำกับผมได้โครตทุเรศเลย""
หลังสงคราม ลูเดินดอร์ฟได้กลายเป็นผู้นำของชาติที่มีความโดดเด่นและสนับสนุนแนวคิดตำนานแทงข้างหลัง ด้วยความเชื่อที่ว่า ความพ่ายแพ้สงครามของเยอรมันในสงครามโลกครั้งที่หนึ่งเกิดขึ้นมาจากการทรยศหักหลังต่อกองทัพเยอรมันโดยพวกลัทธิมากซ์และบอลเชวิค ซึ่งถูกมองว่าต้องรับผิดชอบเต็มๆที่ปล่อยให้เยอรมันประสบความเสียเปรียบหลายอย่างในการเจรจาร่างสนธิสัญญาแวร์ซาย
ลูเดินดอร์ฟได้มีส่วนร่วมในการก่อรัฐประหารของว็อล์ฟกัง คัพ ในค.ศ. 1920 และกบฏโรงเบียร์ของอดอล์ฟ ฮิตเลอร์ใน ค.ศ. 1923 ก่อนที่จะผันตัวลงรับสมัครเลือกตั้งชิงตำแหน่งประธานาธิบดีเยอรมันในปี ค.ศ. 1925 ซึ่งต้องปราชัยให้กับอดีตเจ้านายอย่างจอมพลฮินเดินบวร์ค
ในปีค.ศ. 1933 วันที่ประธานาธิบดีฮินเดินบวร์คลงนามในรัฐบัญญัติมอบอำนาจซึ่งเป็นการรับรองอำนาจที่ไร้ข้อจำกัดของฮิตเลอร์นั้น ลูเดินดอร์ฟได้เขียนจดหมายถึงฮินเดินบวร์คว่า ""ผมขอทำนายไว้เลย ว่าชายเหลือร้ายคนนี้จะนำพาประเทศเราไปสู่ความพินาศ และนำพาชาติไปสู่ความย่อยยับเกินจะนึกฝัน ลูกหลานเราในวันหน้าจะสาปแช่งท่านในหลุมศพต่อสิ่งที่ท่านได้ทำลงไป""
แกออร์กี ดีมีตรอฟ
แกออร์กี ดีมีตรอฟ มีไคลอฟ () หรือเป็นที่รู้จักในชื่อ เกออร์กี มีฮาอิลโลวิช ดีมีตรอฟ () เป็นนักการเมืองคอมมิวนิสต์ชาวบัลแกเรีย เขาเป็นผู้นำคอมมิวนิสต์คนแรกของสาธารณรัฐประชาชนบัลแกเรีย ตั้งแต่ปี 1946 ถึงปี 1949
หลังการอสัญกรรมของดีมีตรอฟ รัฐบาลบัลแกเรียได้นำร่างของเขาไปไว้ที่สุสานแกออร์กี ดีมีตรอฟ จนหลังการล่มสลายของระบอบคอมมิวนิสต์ในบัลแกเรียร่างของเขาถูกฝังที่สุสานกลางที่นครโซเฟียในปี 1990 ส่วนสุสานเดิมถูกรื้อถอนในปี 1999
อำเภออัญเซิน
อำเภออัญเซิน () เป็นอำเภอของจังหวัดเหงะอานในภูมิภาคชายฝั่งตอนกลางเหนือ ในปี ค.ศ. 2003 อำเภอมีประชากร 110,311 คน และมีเนื้อที่ 597 ตารางกิโลเมตร มีเมืองหลักคืออัญเซิน
ความชั่วร้าย
ความชั่วร้าย เป็นภาวะตรงข้ามกับความดี ใช้หมายถึงการผิดศีลธรรมหรือจารีตประเพณีเป็นต้น และนิยามได้หลายอย่างตามแต่เหตุจูงใจที่ทำ
บางศาสนาถือว่าความชั่วร้ายเป็นพลังเหนือธรรมชาติ ความดี-ความชั่วเรียกว่าบุญ-บาป ศาสนาอับราฮัมมองว่าความดี-ความชั่วเป็นคู่ปฏิปักษ์กัน และในวาระสุดท้ายความดีจะชนะ ส่วนความชั่วจะพ่ายแพ้ ศาสนาพุทธมองว่าความดีความชั่วเป็นสภาพปรุงแต่งในใจอันเป็นผลมาจากอวิชชา ผู้ตรัสรู้จึงเป็นผู้สิ้นบุญสิ้นบาป
รัฐออบวัลเดิน
รัฐออบวัลเดิน () เป็นรัฐในประเทศสวิตเซอร์แลนด์ ตั้งอยู่บริเวณตอนกลางของประเทศ มีเมืองหลวงคือซาร์เนิน เป็นรัฐที่มีขนาดใหญ่เป็นอันดับที่ 19 และมีประชากรมากที่สุดเป็นลำดับที่ 24 จาก 26 รัฐสวิส
ภาคเศรษฐกิจที่สำคัญในรัฐนี้คือการปศุสัตว์ โดยเฉพาะอุตสาหกรรมนมวัวและโคเนื้อ ฟาร์มในรัฐนี้ยังคงดำเนินธุรกิจแบบครอบครัวเป็นส่วนใหญ่ จากการที่รัฐออบวัลเดินตั้งอยู่บริเวณตอนกลางของเทือกเขาสวิสแอลป์ การท่องเที่ยวจึงเป็นรายได้หลักของรัฐเช่นกัน ประชากร 1 ใน 4 ของรัฐออบวัลเดินมีอาชีพที่เกี่ยวข้องโดยตรงและโดยอ้อมกับภาคการท่องเที่ยว
สมเด็จพระสังฆราช (ดี)
สมเด็จพระสังฆราช (ดี) เป็นสมเด็จพระสังฆราชไทยพระองค์แรกในสมัยกรุงธนบุรี สถิต ณ วัดอมรินทรารามวรวิหาร ในรัชสมัยสมเด็จพระเจ้ากรุงธนบุรี ทรงดำรงตำแหน่งเมื่อปี พ.ศ. 2311 หลังจากสมเด็จพระเจ้ากรุงธนบุรีทรงปราบดาภิเษกขึ้นครองราชย์ สิ้นพระชนม์เมื่อปี พ.ศ. 2319 ดำรงตำแหน่งอยู่ 8 ปี
สมเด็จพระสังฆราช (ดี) แต่เดิมเป็นชาวกรุงศรีอยุธยา สมเด็จพระเจ้าตากสินมหาราช ได้ทรงมีพระบรมราชโองการ ให้สืบหาพระสงฆ์มาจัดการพระศาสนา จึงได้มีการอาราธนาพระอาจารย์ดี จากวัดประดู่โรงธรรม (วัดประดู่ทรงธรรม) มาอยู่ที่วัดบางหว้าน้อย (วัดอมรินทรารามวรวิหาร) แล้วสถาปนาเป็นสมเด็จพระสังฆราชพระองค์แรกแห่งกรุงธนบุรี เมื่อ พ.ศ. 2311 ปรากฎความในพงศาวดารว่า
""ในปีชวดสัมฤทธิศกนั้น สมเด็จพระพุทธเจ้าอยู่หัวทรงพระ ราชดำริว่า พระพุทธศาสนาจักวัฒนาการรุ่งเรืองนั้น เพราะอาศัย จตุบริษัททั้งสี่ปฏิบัติตามพระบรมพุทโธวาท และพระสงฆ์ทุกวันนี้ยัง ปฏบัติในจตุปาริสุทธศีลบมิได้บริบูรณ์ เพราะเหตุหาพระราชาคณะ ซึ่งจะทรงปริยัติธรรมและสมถวิปัสสนาจะสั่งสอนบมิได้ จึงมีพระราช โองการสั่งพระศรีภูริปรีชาราชเสนาบดีศรีสาลักษณ์ ให้สืบเสาะหา พระสงฆ์เถรานุเถระผู้รู้อรรถธรรมยังมีอยู่ที่ใดบ้าง ให้ไปเที่ยว นิมนต์มาประชุมกันณวัดบางว้าใหญ่ ตั้งแต่งขึ้นเป็นพระราชาคณะผู้ ใหญ่ผู้น้อย โดยสมควรแก่คุณานุรูปตามตำแหน่งเหมือนเมื่อครั้ง กรุงเก่านั้น และพระศรีภูรีปรีชาก็สืบหาได้พระเถรานุเถระซึ่งเป็น พระราชาคณะบ้าง เป็นเปรียญบ้าง เป็นอาจารย์ผู้บอกบ้าง แต่ ครั้งกรุงเก่านั้นได้มาหลายรูปประชุมณวัดบางว้าใหญ่ แล้วปรึกษา พร้อมกันตั้งพระอาจารย์ดีวัดประดู่รู้คุณธรรมมาก ทั้งแก่พรรษา อายุ เป็นสมเด็จพระสังฆราช แล้วตั้งพระเถรานุเถระทั้งนั้นเป็น พระราชาคณะ ฐานานุกรมผู้ใหญ่ผู้น้อยตามลำดับสมณฐานันดร ศักดิ์เหมือนอย่างแต่ก่อน ให้อยู่ในพระอารามต่างๆ ในจังหวัดกรุง ธนบุรี บังคับบัญชาและสั่งสอนบอกกล่าว ฝ่ายคันถธุระและ วิปัสสนาธุระ แก่พระสงฆ์ สามเณรทั้งปวง""
สมเด็จพระสังฆราช (ดี) สิ้นพระชนม์เมื่อ พ.ศ. 2319 พระอาจารย์ศรี วัดบางหว้าใหญ่ จึงได้รับสถาปนาเป็นสมเด็จพระสังฆราชแทน
ทุ่นระเบิดมีตีนตะขาบโกลีอัท
ทุ่นระเบิดติดตาม โกไลแอธ(Leichter Ladungsträger Goliath (Sd.Kfz. 302/303a/303b))เป็นยานพาหนะวิศวกรรมทำลายล้างด้วยการควบคุมรีโมทของเยอรมัน,หรือเป็นที่รู้จักกันของสัมพันธมิตรคือ ด้วงรถถัง(beetle tank)
ได้รับการจ้างจากกองทัพเวร์มัคท์ระหว่างสงครามโลกครั้งที่สอง.มันพกวัตถุระเบิดจำนวน 60 ถึง 100 กิโลกรัม(130หรือ220 ปอนด์)ขึ้นอยู่กับรูปแบบและมีจุดมุ่งหมายเพื่อใช้วัตถุประสงค์หลายอย่าง เช่น การทำลายรถถัง การทำลายขนวนการทหารราบให้ราบคาบ และการทำลายอาคารและสะพาน
สกูบี้-ดู ผจญภัยไซเบอร์สเปซ
สกูบี้-ดู ผจญภัยไซเบอร์สเปซ () เป็นภาพยนตร์แอนิเมชันหนังแผ่นแนวนวนิยายการ์ตูนวิทยาศาสตร์ ลึกลับในปี ค.ศ. 2001 และเป็นภาพยนตร์ชุดที่สี่ของซีรีส์ "สกูบี้-ดู" โดยมีเรื่องราวเกี่ยวกับวัยรุ่นสี่คน แชกกี, เฟรดดี, แดฟนี, เวลมา และสุนัขพันธุ์เกรตเดนสีน้ำตาล สกูบี้-ดู ที่ถูกดูดเข้าไปในเกมซึ่งอิงจากการไขปริศนาของพวกเขา และจะกลับสู่โลกได้ก็ต่อเมื่อพวกเขาผ่านด่านในเกมทั้งหมด โดยมีไวรัสคอมพิวเตอร์มาขัดขวางในแต่ละด่าน
วิดีโอเกมจากภาพยนตร์เรื่องนี้ ใช้ชื่อว่า "สกูบี้-ดู ผจญภัยไซเบอร์สเปซ" เช่นเดียวกับภาพยนตร์ ตัวเกมจัดจำหน่ายโดยบริษัททีเอชคิวในปี ค.ศ. 2001 ในระบบเพลย์สเตชันและเกมบอยอัดวานซ์
พระธรรมไตรโลก (ชื่น)
พระธรรมไตรโลก นามเดิม ชื่น เป็นพระภิกษุชาวไทยในนิกายเถรวาท อดีตเจ้าอาวาสวัดหงส์รัตนารามราชวรวิหาร และอดีตสมเด็จพระสังฆราชไทยพระองค์ที่ 3 แห่งกรุงธนบุรี
พระธรรมไตรโลก มีนามเดิมว่า ชื่น เป็นชาวเมืองแกลง มีสมณศักดิ์เป็นพระครูสุธรรมธีรราชมหามุนี เจ้าคณะเมืองระยอง ภายหลังจากสมเด็จพระเจ้ากรุงธนบุรีทรงสถาปนากรุงธนบุรี จึงได้ย้ายมาจำพรรษาในกรุงธนบุรี ดำรงสมณศักดิ์ที่พระโพธิวงศ์ เป็นเจ้าอาวาสวัดหงส์รัตนาราม ต่อมาได้รับการสถาปนาเป็นสมเด็จพระสังฆราช แทนสมเด็จพระสังฆราช (ศรี) ที่ถูกถอดจากสมณศักดิ์
สมเด็จพระสังฆราชชื่น เป็นพระสงฆ์ที่รอบรู้และแตกฉานในพระไตรปิฎกระดับดีเยี่ยม แม้ภายหลังจะถูกปลดออกจากตำแหน่งสมเด็จพระสังฆราช ก็ยังมีรายชื่อเป็นผู้ชำระพระอภิธรรมปิฎกในส่วนปรมัตถ์ในรัชสมัยพระบาทสมเด็จพระพุทธยอดฟ้าจุฬาโลกมหาราช และยังได้ดำรงตำแหน่งเจ้าอาวาสวัดหงส์รัตนารามจนถึงแก่มรณภาพ
พ.ศ. 2324 อันเป็นปีสุดท้ายแห่งรัชกาลสมเด็จพระเจ้ากรุงธนบุรี สมเด็จพระสังฆราช (ศรี) ได้ถูกถอดจากตำแหน่งเนื่องจากได้ถวายวิสัชนาร่วมกับ พระพุฒาจารย์ วัดบางหว้าน้อย (วัดอมรินทราราม) และพระพิมลธรรม วัดโพธาราม (วัดพระเชตุพนหรือวัดโพธิ์) เรื่องพระสงฆ์ปุถุชนไม่ควรไหว้คฤหัสถ์ที่เป็นอริยบุคคล เนื่องจากคฤหัสถ์เป็นหินเพศต่ำ พระสงฆ์เป็นอุดมเพศที่สูง เพราะทรงผ้ากาสาวพัสตร์และพระจาตุปาริสุทธิศีลอันประเสริฐ ดังความว่า
“ถึงมาตรว่าคฤหัสถ์เป็นพระโสดาก็ดี แต่เป็นหินเพศต่ำ อันพระสงฆ์ถึงเป็นปุถุชน ก็ตั้งอยู่ในอุดมเพศอันสูง เหตุทรงผ้ากาสาวพัสตร์ และพระจตุปาริสุทธิศีลอันประเสริฐ ซึ่งจะไหว้นบคฤหัสถ์ อันเป็นพระโสดานั้นก็บ่มิควร”
ข้อวิสัชนาดังกล่าวนี้ไม่ต้องพระทัยสมเด็จพระเจ้ากรุงธนบุรี พระองค์จึงให้ถอดเสียจากตำแหน่งพระสังฆราช ลงมาเป็นพระอนุจร (พระธรรมดา) แล้วทรงตั้งพระโพธิวงศ์ เป็นสมเด็จพระสังฆราช และตั้งพระพุทธโฆษาจารย์ เป็นพระวันรัต
เมื่อเจ้าพระยามหากษัตริย์ศึกทรงปราบดาภิเษกขึ้นเป็นพระบาทสมเด็จพระบรมราชาธิราชรามาธิบดีเมื่อ พ.ศ. 2325 แล้ว ก็โปรดให้ถอดยศสมเด็จพระสังฆราช (ชื่น) วัดหงส์ฯ ลงเป็นพระธรรมธิราราชมหามุนี ทั้งนี้ทรงมีพระปรารภว่า ""มีความรู้มาก เสียดายแต่ว่ามีสันดานสอพลอ"" จากนั้นก็โปรดสถาปนาพระอาจารย์ศรี วัดระฆังโฆสิตาราม ขึ้นดำรงสมณฐานันดรศักดิ์ที่ "สมเด็จพระสังฆราช" อีกคำรบหนึ่ง จึงเป็นว่า พระสังฆราช (ศรี) วัดระฆัง ได้เป็นสังฆราชสองหน พระพุทธาจารย์และพระพิมลธรรมนั้น ก็ทรงโปรดให้คืนครองสมณศักดิ์และตำแหน่งดังเดิม และโปรดให้กลับครองวัดเก่าที่เคยสถิต
รายพระนามและรายนามปลัดกระทรวงพาณิชย์ของไทย
ปลัดกระทรวงพาณิชย์ เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงพาณิชย์
ปลัดกระทรวงคนหนึ่งมีอำนาจหน้าที่ ดังนี้
ชุดชั้นในสตรี
ชุดชั้นในสตรี เป็นชุดชั้นในของผู้หญิง และอาจบ่งบอกถึงแฟชั่น ความทันสมัย และมีเสน่ห์
ชุดชั้นในถูกออกแบบด้วยผ้าให้มีความยืดหยุ่น และตกแต่งสวยงาม เช่น ไลคร่า ไนลอน (ไนลอนสามล้อ) เส้นใยสังเคราะห์ แพรซาติน ลูกไม้ ผ้าไหม ผ้าเชียร์ สิ่งทอ ชุดชั้นในผ้าฝ้ายหรือผ้าสังเคราะห์บางชนิดก็เป็นชุดชั้นในสตรี
แนวคิดของชุดชั้นในสตรี ให้เป็นชุดชั้นในที่ดึงดูดสายตา ซึ่งพัฒนาขึ้นในช่วงปลายคริสต์ศตวรรษที่ 19 โดยมีเลดี้ดัฟฟ์ กอร์ดอน แห่งลูเซลเป็นผู้บุกเบิกการพัฒนาชุดชั้นในสตรีที่จากชุดเครื่องรัดตัวที่เข้มงวด. ผ่านช่วงครึ่งแรกของคริสต์ศตวรรษที่ 20 ผู้หญิงสวมชุดชั้นในด้วยเหตุผลหลักสามประการ: เพื่อปรับเปลี่ยนรูปร่างภายนอกของพวกเธอ (ชุดแรก คือ ชุดเครื่องรัดตัว และต่อมา คือ ชุดชั้นในยกทรง) ด้วยเหตุผลด้านสุขอนามัย  ก่อนการประดิษฐ์ของครีโนลิน ชุดชั้นในของผู้หญิงมักมีขนาดใหญ่ ในช่วงปลายคริสต์ศตวรรษที่ 19 ก็มีขนาดรัดตัว เล็กลง น้อยและกระชับ และถูกแทนที่ด้วยชุดชั้นในยกทรง ได้รับการจดสิทธิบัตรครั้งแรกเมื่อคริสต์ศตวรรษที่ 20 โดย คาเรสซี ครอสบี้ เมื่อเกิดสงครามโลกครั้งที่หนึ่ง ผู้หญิงพบว่าตนเองมีบทบาทในการทำงานของผู้ชายมากขึ้น จึงมีความต้องการกางเกงในมากขึ้น ผู้ผลิตเริ่มใช้ผ้าที่มีน้ำหนักเบาและระบายอากาศมากขึ้น อันเดร คัร์เรกส เป็นคนแรกที่ทำชุดชั้นในผู้หญิงสำหรับกลุ่มเยาวชน ในคอลเลกชั่นปี ค.ศ. 1965 นำเสนอชุดชั้นในในรูปแบบเซ็กซี่ เย้ายวน สื่อถึงภาพลักษณ์ผู้หญิงในสมัยใหม่
ในช่วงคริสต์ศตวรรษที่ 20 ชุดชั้นในสตรีมีรูปแบบขนาดเล็ก และมีแบบที่หลากหลายมากขึ้น ในปี ค.ศ. 1960 ผู้ผลิตชุดชั้นใน เช่น เฟรดเดอริก แห่งฮอลลีวูด ก็เริ่มสนในชุดชั้นใน อุตสาหกรรมชุดชั้นในเริ่มขยายตัวในคริสต์ศตวรรษที่ 21 ด้วยการออกแบบที่เพิ่มขึ้นเป็นสองเท่าของแจ๊กเก็ต
ตลาดชุดชั้นในของคริสต์ศตวรรษที่ 21 ถูกผลักดันโดยการถือกำเนิดของเทคโนโลยีที่ทันสมัยและผ้าที่ช่วยในการออกแบบผลิตภัณฑ์ที่เป็นนวัตกรรมใหม่ เช่น ชุดชั้นในยกทรงไร้รอยต่อที่ตัดด้วยเลเซอร์และยกทรงเสื้อยืด นักออกแบบเริ่มให้ความสำคัญกับผ้า เย็บปักถักร้อย และสีสดใสมากขึ้น
ตลาดชุดชั้นในทั่วโลกในปี ค.ศ. 2003 อยู่ที่ประมาณ 29 พันล้านดอลลาร์ ในขณะที่ในปี ค.ศ. 2005 ยกทรงคิดเป็นร้อยละ 56 ของตลาดชุดชั้นใน และกางเกงในคิดเป็นร้อยละ 29 วิกตอเรียส์ซีเคร็ต เป็นร้านค้าปลีกชั้นนำของสหรัฐที่ใหญ่ที่สุดในสหรัฐ ดำเนินงานโดยเฉพาะในทวีปอเมริกาเหนือ แต่ตลาดยุโรปมี ไทรอัมพ์อินเตอร์เนชั่นแนล และ DB Apparel ที่โดดเด่นกว่า
นอกจากนี้ยังมีบ้านชุดชั้นในแบบฝรั่งเศส รวมทั้ง Chantelle, Aubade และ Simone Pérèle แต่ละแบรด์มีประวัติศาสตร์อันยาวนานและมุ่งมั่นในการสร้างสรรค์นวัตกรรมในสไตล์ฝรั่งเศส
ตั้งแต่ช่วงกลางปี ค.ศ.1990 ผู้หญิงมีทางเลือกมากขึ้นของขนาดของชุดชั้นใน จุดสนใจได้เปลี่ยนจากการเลือกยกทรงในขนาดที่เฉลี่ย ก็สวมใส่ยกทรงที่พอดีกับตัวเองและสมบูรณ์แบบ ในสหราชอาณาจักรสื่อมวลชนกำลังรณรงค์ให้ความรู้เกี่ยวกับความจำเป็นในการที่ผู้หญิงแต่ละคนจะมีชุดชั้นในที่เหมาะกับตัวเองก่อนการซื้อทุกครั้ง
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ (อังกฤษ: Faculty of Learning Sciences and Education, Thammasat University) ก่อตั้งขึ้นเป็นคณะวิชาลำดับที่ 19 ของมหาวิทยาลัยธรรมศาสตร์ เมื่อวันที่ 29 กันยายน พ.ศ. 2557 รับผิดชอบการพัฒนาบุคลากรทางการเรียนรู้และการศึกษาที่เป็นผู้นำการเปลี่ยนแปลง โดยมุ่งจัดการเรียนการสอนในระดับปริญญาตรี ปริญญาโท ปริญญาเอกและนานาชาติ เพื่อสร้างพื้นที่การเรียนรู้ที่ผสมผสานศาสตร์และศิลป์ด้านต่าง ๆ เข้าด้วยกัน เพื่อให้ผู้เรียนสามารถเข้าใจความหมายของการเรียนรู้และการศึกษาจากหลากหลายสาขาวิชา คณะวิทยาการเรียนรู้ฯ มหาวิทยาลัยธรรมศาสตร์เป็นมหาวิทยาลัยแรกในประเทศไทยที่มีการสอนรายวิชา วิชาการเรียนรู้ ขึ้น อีกทั้งยังเป็นคณะแรกที่มีการผสมผสานหลักสูตรเชิงสหวิทยาการและ Active Learning เข้าด้วยกัน
ในปี 2557 เนื่องจากมหาวิทยาลัยธรรมศาสตร์เล็งเห็นว่า การศึกษาของไทยมีการเปลี่ยนแปลงอย่างมากในทศวรรษที่ผ่านมา มีการใช้งบประมาณเพื่อการศึกษาโดยเฉลี่ยมากกว่าหนึ่งในสี่ของงบประมาณแผ่นดิน แต่การประเมินผลสัมฤทธิ์ทางการเรียนทั้งในระดับนานาชาติและระดับชาติกลับบ่งชี้ว่าคุณภาพการศึกษาของไทยกำลังตกต่ำลงโดยลำดับ มหาวิทยาลัยธรรมศาสตร์ โดยความเห็นชอบของสภามหาวิทยาลัยธรรมศาสตร์ จึงมีมติให้จัดตั้งคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ขึ้นเมื่อวันที่ 29 กันยายน พ.ศ. 2557 ในคราวประชุมสภามหาวิทยาลัยธรรมศาสตร์ ครั้งที่ 9/2557
พรรณนิภา จิระศักดิ์
พรรณนิภา จิระศักดิ์ หรือมีชื่อจริงว่า พรรณนิภา เครือนวล ชื่อเล่น ไก่ เป็นนักร้องหญิงชาวไทย เป็นชาวจังหวัดเชียงใหม่ตั่งแต่กำเนิด มีพี่น้องจำนวน 4 คน ซึ่งเธอเป็นบุตรคนสุดท้อง พรรณนิภาโด่งดังอย่างสุดขีดในปีพ.ศ. 2537 จากเพลง "กุหลาบแดง"
พรรณนิภา เริ่มต้นก่อนเข้าสูวงการเพลงจากการเป็นนักร้องประจำตามผับและโรงแรมต่างๆในเชียงใหม่ จนได้มาร้องประจำอยู่ที่ โรงแรมเชียงอินทร์ และ โรงแรมแม่ปิง จนได้มาเจอกับพี่ชายของ พรพจน์ อันทนัย พี่ชายอาจารย์ได้มาเที่ยวฟังเพลงที่นี่ และชื่นชอบในน้ำเสียงของไก่ พรรณนิภา จึงได้มีการพูดคุยกันว่า มีน้องชายเป็นนักแต่งเพลง ซึ่งแต่งให้นักร้องดังมาแล้วหลายอัลบั้ม และขายได้เป็นหลักล้านทุกอัลบั้ม หลังจากคุยกันแล้ว ได้ติดต่อกับ อ.พรพจน์ และนัดไปเทสท์เสียงร้องที่กรุงเทพฯ ได้ผลเป็นที่น่าพอใจ จึงได้ทำสัญญาว่าจ้างกันตอนต้นปี 2537 เป็นต้นมา
จึงได้เกิดอัลบั้มแรกขึ้นคืออัลบั้ม "รักเกินร้อย" ที่มีเพลงกุหลาบแดงอยู่ในอัลบั้มนี้ด้วย และได้วางแผงตอนปลายปี 2537 จนโด่งดังมาถึงทุกวันนี้ งานชุด รักเกินร้อย ของไก่ พรรณนิภานอกจากเพลงกุหลาบแดงแล้วยังมีเพลงอื่นๆ อีกที่มีความเพราะไม่แพ้กันไม่ว่าจะเป็น รักเกินร้อย, ปล่อยฉันไป และเพลง ตื่นเสียที ฯลฯ
โรงเรียนคลองหาดพิทยาคม
โรงเรียนคลองหาดพิทยาคม เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 325 หมู่ 5 ถนนวัฒนานคร-ทุ่งขนาน ตำบลคลองหาด อำเภอคลองหาด จังหวัดสระแก้ว โทรศัพท์และโทรสาร 037-512234โรงเรียนคลองหาดพิทยาคมได้รับการอนุมัติตั้งขึ้นเป็นโรงเรียนมัธยมศึกษาในท้องถิ่นและเป็นโรงเรียนมัธยมศึกษาประจำกิ่งอำเภอคลองหาด แบบสหศึกษาตามความประสงค์ของกรมสามัญศึกษา ในวันที่ 1 พฤษภาคม 2530 ทั้งนี้จากความร่วมมือร่วมใจของ นายวุฒิพงษ์ เธียรธำรงค์ ปลัดอำเภอ ผู้เป็นหัวหน้าประจำกิ่งอำเภอคลองหาด และ นายไสว ทาดี ศึกษาธิการกิ่งอำเภอคลองหาดตลอดจนพ่อค้า ประชาชนชาวคลองหาดทุกคน เริ่มแรกโรงเรียนได้เปิดทำการสอนเมื่อ วันที่ 15 พฤษภาคม 2530โดยอาศัยศาลาประชาคมของหมู่บ้านป้องกันตนเองชายแดนไทยกัมพูชา กิ่งอำเภอคลองหาด จังหวัดปราจีนบุรี ซึ่งได้รับความร่วมมือ จากนายใหญ่ นรสิงห์ ผู้ใหญ่บ้าน ซึ่งเป็นผู้รับผิดชอบดูแล มีนักเรียนทั้งสิ้น 64 คน ครูจำนวน 1 คน คือ นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม รักษาการในตำแหน่งครูใหญ่ โรงเรียนคลองหาดสามัคคีราษฎร์บำรุง และได้รับความช่วยเหลือจากนางจุฑามาศ สมบูรณ์เถกิง หัวหน้าการประถมศึกษากิ่งอำเภอคลองหาด ได้ส่งครูในสังกัดสำนักงานการประถมศึกษากิ่งอำเภอคลองหาด มาช่วยทำการสอนจำนวน 4 คนต่อมาทางกรมสามัญศึกษาได้ส่งครูมาทำการสอน จำนวน 5 คน วันที่ 29 กันยายน 2530 กรมสามัญศึกษาได้แต่งตั้ง นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม เป็นครูใหญ่โรงเรียนคลองหาดสามัคคีราษฎร์บำรุง วันที่ 10 ธันวาคม 2530 ได้ย้ายสถานศึกษาจากที่เรียนเดิมมาสู่ที่ตั้งถาวรของโรงเรียน ในปัจจุบัน ณ บ้านเลขที่ 325 หมู่ที่ 5 ตำบลคลองหาด อำเภอคลองหาด จังหวัดปราจีนบุรี ซึ่งอยู่ห่างจากจังหวัดปราจีนบุรีประมาณ 150 กิโลเมตร และได้เปลี่ยนชื่อ จากโรงเรียนคลองหาดสามัคคีราษฎร์บำรุง เป็นโรงเรียนคลองหาดพิทยาคม พ.ศ. 2536 ได้แยกจังหวัดใหม่ออกจากจังหวัดปราจีนบุรี โรงเรียนคลองหาดพิทยาคม จึงอยู่ในเขตรับผิดชอบของจังหวัดสระแก้ว ซึ่งอยู่ห่างจากจังหวัดสระแก้ว 60 กิโลเมตร
อันดราเด ซิเอน อัลมัส
มานูเอล อัลฟอนโซ อันดราเด โอโรเปซา (Manuel Alfonso Andrade Oropeza) เกิด 3 พฤศจิกายน ค.ศ. 1989 นักมวยปล้ำอาชีพชาวเม็กซิกันที่ปัจจุบันเซ็นสัญญาปล้ำกับWWEภายใต้ชื่อ อันดราเด "ซิเอน" อัลมัส (Andrade "Cien" Almas) เขาเป็นที่รู้จักดีในสมาคม Consejo Mundial de Lucha Libre (CMLL) ตั้งแต่ปี 2007 ถึง 2015 ภายใต้ชื่อ ลาซอมบรา (, แปลว่า "้เงา")
เขาได้เปิดตัวมวยปล้ำอาชีพหนึ่งเดือนก่อนวันเกิดปีที่ 14 ของเขาและเริ่มปล้ำในนาม บริลเลนต์ จูเนียร์ (Brillante Jr.) ในปี 2007 เขาเริ่มปล้ำให้สมาคม CMLL ในนาม ลาซอมบรา และได้ประสบความสำเร็จบนสังเวียนในตอนที่เขาชนะการแข่งขัน "Torneo Gran Alternativa" "La Copa Junior" "Reyes del Aire" "Technico" of the Year (2010) แชมป์ 2011 Universal Championship แชมป์ NWA World Historic Middleweight Championship และเมื่อถึงจุดหนึ่งที่เขาเป็นแชมป์สามแชมป์; Mexican National Trios Championship NWA World Historic Welterweight Championship และ CMLL World Tag Team Championship ในเวลาเดียวกัน นอกจากนี้เขายังได้ปล้ำให้กับ New Japan Pro Wrestling เป็นอดีตแชมป์ IWGP Intercontinental Champion ในขณะที่ใช้ชื่อ ลาซอมบรา, เขาเป็นหนึ่งในสมาชิกผู้ก่อตั้งกลุ่มมวยปล้ำ "Los Ingobernables" ("The Ungovernables"), และได้รับรางวัลหน้ากากของ El Felino, Olímpico และ Volador Jr. โดยการเอาชนะพวก "Lucha de Apuestas" ก่อนจะเสียหน้ากากตัวเองให้ Atlantis ในเดือนพฤศจิกายน 2015 เขาได้เซ็นสัญญากับWWE เปิดตัวในNXT ได้แชมป์ NXT 1สมัย เขาได้ขึ้นค่ายหลักในเดือนเมษายน 2018 โดยเปิดตัวในสังกัดค่ายสแมคดาวน์
เหมือนคนละฟากฟ้า
เหมือนคนละฟากฟ้า เป็นละครโทรทัศน์ แนวเมโลดราม่า-โรแมนติก จากบทประพันธ์ของ วาสนา ถูกนำมาสร้างเป็นละครโทรทัศน์มาแล้ว 2 ครั้ง ซึ่งทั้งสองครั้งออกอากาศทาง ช่อง 3
ครั้งแรกเมื่อปี พ.ศ. 2538 ผลิตโดยบริษัท ฮูแอนด์ฮู จำกัด บทโทรทัศน์โดย กำกับการแสดงโดย ชูศักดิ์ สุธีรธรรม นำแสดงโดย วิลลี่ แมคอินทอช, จินตหรา สุขพัฒน์, พิศาล อัครเศรณี, ธิติมา สังขพิทักษ์, กรรชัย กำเนิดพลอย, พรนภา เทพทินกร โดยเวอร์ชันนี้ประสบความสำเร็จอย่างมาก โดยเวอร์ชันนี้ได้ยกกองไปถ่ายทำถึงประเทศแคนาดาด้วย เริ่มออกอากาศตอนแรกวันที่ 23 มกราคม - 21 มีนาคม พ.ศ. 2538
และนำกลับมาสร้างใหม่อีกครั้งในปี พ.ศ. 2560 ผลิตโดยบริษัท เมคเกอร์ เจ กรุ๊ป บทโทรทัศน์ เบญจธารา กำกับการแสดงโดย เมธี เจริญพงศ์ นำแสดงโดย แอนดริว เกร้กสัน, ภีรนีย์ คงไทย, สุนิสา เจทท์, วรฤทธิ์ เฟื่องอารมณ์, ธนกฤต พานิชวิทย์, สันติสุข พรหมศิริ, จินตหรา สุขพัฒน์, ไปรมา รัชตะ, ดวงใจ หทัยกาญจน์, โฉมฉาย ฉัตรวิไล, ทัศน์วรรณ เสนีย์วงศ์, นลิน โฮเลอร์, บรมวุฒิ หิรัณยัษฐิติ, สุรัตนา คล่องตระกูล โดยเวอร์ชันนี้ได้ยกกองไปถ่ายทำถึงประเทศสาธารณรัฐออสเตรียด้วย ออกอากาศทุกวัน จันทร์-อังคาร เวลา 20.30 - 22.45 น. เริ่มออกอากาศตอนแรกวันที่ 25 เมษายน พ.ศ. 2560 - 6 มิถุนายน พ.ศ. 2560
เซร์ฮิโอ โอสเมญญา
เซร์ฮิโอ โอสเมญญา (; 9 กันยายน พ.ศ. 2421 – 19 ตุลาคม พ.ศ. 2504) เป็นนักการเมืองชาวฟิลิปปินส์ ผู้ที่ได้ดำรงตำแหน่งประธานาธิบดีคนที่สามของฟิลิปปินส์ ตั้งแต่ปีพ.ศ. 2487 ถึงพ.ศ. 2489 เขาเป็นรองประธานาธิบดีของมานูเอล เอเล. เกซอน เมื่อเกซอนเสียชีวิตอย่างกะทันหันในปีพ.ศ. 2487 โอสเมญญาก็ได้ดำรงตำแหน่งแทนเมื่ออายุได้ 65 ปีกลายเป็นผู้ดำรงตำแหน่งประธานาธิบดีที่อายุมากที่สุด (ครองสถิติจนกระทั่งโรดรีโก ดูแตร์เตในวัย 71 ปี ได้รับเลือกตั้งเมื่อปีพ.ศ. 2559) เป็นผู้ก่อตั้งพรรคนาซิโอนาลิสตา โอสเมญญาเป็นชาววิซายันคนแรกที่ได้เป็นประธานาธิบดี
ก่อนที่จะได้ดำรงตำแหน่งในพ.ศ. 2487 โอสเมญญาทำหน้าที่เป็นผู้ว่าราชการจังหวัดเซบูจาก 2449 ถึง 2450 สมาชิกและประธานสภาผู้แทนราษฎรแห่งฟิลิปปินส์ตั้งแต่ 2450 ถึง 2465 และ วุฒิสมาชิกในวุฒิสภาชุดที่ 10 สิบสามปีซึ่งเขาทำหน้าที่เป็นประธานวุฒิสภาชั่วคราว ในปี 2478 ในเขาได้รับการเสนอชื่อเข้าชิงตำแหน่งประธานวุฒิสภาโดยมานูเอล เอเล. เกซอนสำหรับการเลือกตั้งประธานาธิบดีในปีนั้น ทั้งคู่ได้รับการเลือกตั้งใหม่ใน ปีพ.ศ. 2484